SL Uradni list Evropske unije C 93/8

Povzetek podatkov, ki so ga predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES o državni pomoči malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov in spremembi Uredbe (ES) št. 70/2001

(2008/C 93/06)

Številka pomoči: XA 373/07

Država članica: Združeno kraljestvo

Regija: Shetland

Naziv sheme pomoči ali ime podjetja, ki prejme individualno pomoč: Shetland Cast Ewe Welfare Scheme

Pravna podlaga: Section 4 of the Small Landholders (Scotland) Act 1911

Commission Regulation (EC) No 1857/2006

Načrtovani letni izdatki po shemi ali skupni znesek individualne pomoči, dodeljene podjetju:

Leto Izdatki 2007–2008 pod 50 000 GBP

Največja intenzivnost pomoči: Pomoč se omeji na izgube, ki so posledica omejitev zaradi karantene, povezane z izbruhom bolezni, ki so ga javni organi uradno potrdili. Intenzivnost pomoči ne sme presegati 100 %

Datum začetka izvajanja:

Trajanje sheme ali individualne pomoči: Shema bo trajala deset tednov, tj. do 9. februarja 2008

Cilj pomoči: Shema „Shetland Cast Ewe Welfare Scheme“ je na voljo velikim in malim kmetom iz Shetlanda, ki se soočajo s problemi glede dobrega počutja starih ovc zaradi izvoznih omejitev, uvedenih po izbruhu slinavke in parkljevke v Združenem kraljestvu. V Shetlandu je položaj posebno resen v primeru starih ovc (ovce, ki se približujejo koncu obdobja za razplod v Shetlandu) – te stare živali bi se sicer do konca septembra prodale in izvozile iz Shetlanda, in sicer z namenom, da bi drugje v Združenem kraljestvu, kjer je milejše podnebje, odslužile še zadnje leto za razplod ali vstopile v prehransko verigo kot ovčje meso. Ker je zaradi slinavke in parkljevke izvoz prepovedan, gibanje pa je omejeno, v avgustu in septembru v Shetlandu ni bilo običajnih jesenskih sejmov za stare ovce za razplod ali prehrano.

Stare ovce, ki jih vključuje ta shema, so ostarele živali (starejše od pet let) in v slabem fizičnem stanju; ker nimajo več dovolj zob, lahko prežvečijo le še najbolj mehko krmo. Hranil, ki jih potrebujejo za zadnje leto za razplod, zato ne morejo dobiti z dodatno krmo. Teh živali v avgustu in septembru ni bilo mogoče preseliti na bolj sočne pašnike na jugu Anglije in Walesa, ker so bile v tem času zaradi izbruha slinavke in parkljevke v Združenem kraljestvu uvedene izvozne omejitve.

Podnebje v Shetlandu je tako, da do oktobra trava preneha rasti. Ker je količina naravne krme tako omejena, je dobro počutje starih ovc že ogroženo, saj so se pogoji za njih poslabšali. Z zaostrovanjem zime se bo ta položaj še poslabšal, tako da bo dobro počutje živali postalo resen problem, ker bodo stradale. Večina velikih in malih kmetov nima sredstev za zakol in pokop svojih živali na kmetiji (plast zemlje nad skalno podlago je tako tanka, da je v večini predelov Shetlanda pokop praktično nemogoč). Ker teh živali trenutno ni mogoče prodati, se bo njihovo fizično stanje le še slabšalo, zato je v smislu njihovega dobrega počutja zakol edina primerna rešitev.

Opomba: za Shetland velja izjema, ki dovoljuje pokop.

Proizvajalci bodo odgovorni za prevoz ustreznih živali (tj. starih ovc, ki se približujejo koncu obdobja za razplod v Shetlandu) do osrednjega zbirnega centra. Upravljavci zbirnih centrov proizvajalcem ne plačajo za te živali. Živali ne bodo vključene v prehransko verigo ljudi, pač pa bodo prepeljane v klavnice za zakol, zatem pa bodo odstranjene. Za izvajanje teh storitev v imenu škotske vlade bo objavljen konkurenčni javni razpis. To je v skladu s členom 10 Uredbe (ES) št. 1857/2006, ki določa, da se pomoč omeji na izgube, ki jih povzročajo bolezni, katerih izbruh so uradno potrdili javni organi

Upravičeni stroški: V okviru sheme „Shetland Cast Ewe Welfare Scheme“ bo upravitelju zbirnega centra izplačanih 10 GBP na žival, in sicer za največ 5 000 živali. Teh 10 GBP bo krilo stroške zakola zadevnih živali, stroške pokopa na odlagališču Rova Head v Shetlandu ter stroške prevoza med zbirnim centrom, klavnico in odlagališčem.

Upravljavci klavnic in odlagališč bodo plačani za storitve, povezane z zakolom in odstranjevanjem mrtvih živali; ti stroški bodo določeni s konkurenčnim razpisom za klavnico, plačali pa jih bodo upravljavci zbirnega centra. To je v skladu s členom Uredbe (ES) št. 1857/2006, po katerem intenzivnost pomoči ne sme presegati 100 %.

Veliki in mali kmetje ne dobijo nobenega plačila za stare ovce, ki bodo odstranjene s pomočjo te sheme, ali za stroške, nastale zaradi prevoza živali do zbirnega centra; namen tega je, da bi se izognili prevelikim nadomestilom in zakolu živali, za katere je mogoča drugačna rešitev

Zadevni gospodarski sektorji: Shema je na voljo izključno MSP, ki imajo stare ovce v Shetlandu. Za stare ovce ni mogoča pomoč v okviru prej prijavljene sheme „Scottish Welfare Disposal Scheme“, saj je ta namenjena samo za lahka jagnjeta.

Upravičena podjetja morajo biti klasificirana kot „mala ali srednje velika podjetja“, kar pomeni, da imajo upravičenci te sheme (v nasprotju s ponudniki storitev) manj kot 250 zaposlenih, letni promet, manjši od 50 milijonov EUR, ali 43 milijonov EUR bilančnega kapitala, poleg tega pa ne smejo biti v več kot 25 % lasti drugih podjetij.

Večja podjetja in javno financirane vladne agencije niso upravičene do pomoči v okviru te sheme

Naziv in naslov organa, ki dodeli pomoč:

Shetland Islands Council 6 North Ness Business Park ZE1 0LZ Lerwick United Kingdom Contact Jon Dunn Tel (44) 1595 74 49 51

Spletni naslov: http://www.sdt.shetland.org/Schemes.aspx

Podpisala in datirala služba za okolje, prehrano in podeželje (Department for Environment, Food and Rural Affairs – pristojni organ Združenega kraljestva)

Duncan KERR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square, Westminster

SW1P 3JR London

United Kingdom